open-index/open-wikipedia-markdown huggingface dataset:
Laterango I. Kontzilioa

thumb|250px|2., 4. eta 10. Kanonek erromatar enperadore santuaren praktika apezpikuak eta aita santua izendatzeko amaitu zuten.
**Laterango I. Kontzilioa** Erroman egin zen, bertako San Joan Laterangoaren basilikan eta hortik izena datorkio. 1123ko martxoaren 18tik apirilaren 11 arte egin zen. Eliza Katolikoaren arabera, bederatzigarren Kontzilio Ekumenikoa eta Mendebaldean egindako lehenengoa izan zen. Aktak ez dira gordetzen.

## Historia 
Deialdia Kalisto II.ak egin zuen, 1122ko abenduan, Wormseko konkordatuaren ondoren; Wormsen Inbestiduren auziari amaiera eman zion. partehartzaileak 300 eta 1000 artekoak izan ziren. Hogeita bost kanon onartu ziren baina horietako batzuk aurretik hartutako erabakiak ziren, Larenagen ziurtatuak. Adibidez, Wormseko konkordatua eta Jaungoikoaren Bakea eta Menia, azken hau 987an ezarrita.

## Erabaki batzuk 
Hauek izan ziren erabaki nagusiak:
* 1. Kanon: Simoniaren kondena.
* 3. eta 11. Kanon: Apaizen, diakonoen, subdiakonoen eta monjeen ezkontza debekatu zen. Ohelagunak mantetzea ere debekatu zen. Erlijiosoek etxean emakumeak izateko antzinako kanoetan azaltzen ziren kasuetan bakarrik onartzen ziren. Erlijiosoen ezkontza guztiak baliogabetzen ziren eta ezkontzaren elizkizuna egin zutenak bekatariak gisa tratatu behar ziren.
* 6. Kanon: Gregorio VIII.ak eskumikatua izan unetik aurrera egin zituen izendapen guztiak baliogabetuak izan ziren.
* 11. Kanon: Gurutzatuen aldeko neurriak hartu ziren: gurutzatuen familiei bekatuen barkamena eta babesa berezia eman zitzaien. Haien jabegoak harrapatzen zituzten aurkako eskumikatua izateko zigorra ezartzen zitzaien. Azkenik, haien arropetan gurutzea jarri zutenei gero kendu zutenei urte beteko epea ematen zitzaien berriro ere jartzeko; neurri horrek Jerusalemera borrokatzera joan zirenak hartzen zituen baina baita ere Iberiar Penintsulan musulmanen aurka ari zirenak.
* 14. Kanon: Antza denez laiko askok Elizari egindako eskaintzak lapurtzen zituzten eta beste askok elizak gotorleku gisa antolatzen zituzten. Horiek aurka eskumikuaren zigorra ezartzen zitzaien.
* 16. Kanon: Erromesen aldeko kanona zen: erromesen aurka edo eraso egiten zietenei eskumikatuak izateko zigorra ezartzen zitzaien.
* 17. Kanona: Erlijiosoi eta abadei ekintza asko debekatzen zitzaien: bekatariei aterpea ematea, gaixoei bisitatzea, hiltzen ari zirenei oliadura ematea edo meza publikoa ematea; gauza horiek egiteko aurretik apezpikuaren baimena eta haiengandik olioa zein gantzua jaso behar zuten.

## Bibliografia 
* Jean Chélini: ''Histoire religieuse de l'Occident Médiéval'', Hachette, 1991.

## Erreferentziak 
## Kanpo estekak 
* :Laterango I. kontzilioa.
* :Laterango I. kontzilioa.
* :[Laterango I. kontzilioa Ecured webgunean.](https://www.ecured.cu/I_Concilio_de_Letrán_(1123))
Luixa Giltzu

**Luixa Giltzu** lapurtar olerkaria, idazlea eta itzultzailea da.

## Liburuak 
### Poesia 
* *Bizi zilipurtak* (2020, Maiatz)

## Erreferentziak
Androfilia

thumb|300px|Bandera androsexuala.

**Androfilia** portaeraren zientzietan sexu-joera azaltzeko terminoa da, homosexual eta heterosexual kontzeptualizazioen alternatiba modura.

## Etimologia 
Androfilia (grekotik eratorritako hitza: ἀνήρ, aner, gizon; eta φιλία, filía, erakarpena edo lehentasuna) edo androsexualitateak gizonenganako erakarpen sexuala, estetikoa eta afektiboa deskribatzen du; birilitate-egoera eta gizon portaera mantenduz.

Termino horrek gizon batek gizonezkoarenganako erakarpenaren alde dituen alderdiak identifika ditzake, pertsonari sexu edo genero-identitatea egotzi gabe. Androfilo batek harreman afektiboak, emozionalak edota sexualak izan ditzake beste gizonezko batekin, eta bien portaera maskulinoa mantendu.

## Historian zehar emandako erabilera 
Homosexualitateri buruzko eztabaida batean, Magnus Hirschfeld sexologoak, gizonak lau taldetan banatu zituen:

* Pedofiloak: Umeengan erakarpena sentitzen duten gizonak dira.
* Efebofiloak: Nerabezarotik hogei urte arteko gazteengan erakarpena sentitzen duten gizonak dira.
* Androfiloak: 20 eta 50 urte inguruan daudenenganako erakarpena sentitzen duten gizonak dira.
* Gerontofiloak: Gizon nagusienganako erakarpena sentitzen duten gizonak dira.

Karen Franklinen ustean, Hirschfeldek esaten zuen efebofilia gauza «arrunta eta ez-patologikoa zela, eta aipatzen du efebofiloek eta androfiloek biztanleria homosexualaren % 45 osatzen dutela gutxi gorabehera».

Bere liburuan, *A Manifesto: Rejecting the Gay Identity, Reclaiming Masculinity*, Jacke Malebranche maskulinitatea indartzeko erabiltzen du, bai gizonezko desira homosexualaren objektuan eta subjektuan, bai berak identitate homosexualaren segmentu batzuetan ikusten duen disidentzia sexuala arbuiatzean.

*Androsexualitate* terminoa *androfilia*ren sinonimo modura erabiltzen da batzuetan.

## Biologiaren eta medikuntzaren erabilera alternatiboa 
Biologian, androfilo hitza antropofilo hitzaren sinonimo modura erabiltzen da, honek gizakiak animaliak baino gehiago nahiago duten parasitoak deskribatzeko erabiltzen da.

Hirschfelden ideiak jarraituz androfilia, batzuetan, interes sexualak adin-tarteen arabera zehazten dituzten taxonomietan erabiltzen da. Azken hau chronophilia deitua izan zan John Moneygatik. Sistemetan, helduetan erakarpen sexuala “teleiofilia” edo “adultofilia” ere izendatu da. Testuinguru horretan, Dennis Howitt psikologoak azaltzen du androfiliak «gizon helduen erakarpen fisikoa» esan nahi duela.

## Interes sexuala helduetan 
Definizioa, batez ere, teoriaren kontua da, ez soilik sailkapenaren kontua, azken horrek teoria bat baitakar. Beraz, androfilia «gazteek gizon helduengan duten interes sexual fisikoa» litzateke.

## Androfiliaren eskala sinkronikoa 
Androfilia-eskala gizon helduen interes erotiko fisikoa neurtzeko sortu zen, eta Kurt Freund eta Betty Steinerrek garatu zuten 1982an. Ondoren, Ray Blanchardek aldaketa batzuk egin zituen 1985ean, eta izenburua «Indize Androfilia-Ginefilia (MAGI)» da.

## Erreferentziak 
## Kanpo estekak
Laterango III. Kontzilioa

**Laterango III. Kontzilioa** Erroman egin zen, bertako San Joan Laterangoaren basilikan eta hortik izena datorkio. 1179ko martxoan egin zen, hiru saioetan. Eliza Katolikoaren arabera, hamaikagarren Kontzilio Ekumenikoa eta Mendebaldean egindako hirugarrena izan zen. Alexandro III.ak deitua, helburu nagusiak katarismo edo Albitarren eta Valdensenen aurkako neurriak hartzea ziren. Halaber, simoniaren gaia aztertu zen eta Elizaren partaideen morala bideratzeko neurriak hartu ziren ere bai. Kontzilio honen eta IV. aren ondorio bat 1209an Albitarren aurkako Gurutzada martxan jartzea izan zen.

## Erabaki batzuk 
Hauek izan ziren erabaki nagusiak:
* 1. Kanon: aita santuan aukeraketan kardinalek bakarrik parte hartuko dute, hautesleen bi herenek gutxienez botoa eman dezaten. Alde batek gehiengo gabeko hautagaia Aita Santu aldarrikatuko balu, izendatutakoa eta bere aldekoak eskumikuaren azpian geldituko lirateke.
* 2. Kanon: Hiru antipapek egindako izendapenak bertan behera gelditzen ziren; hauek ziren hirurak: Viktor IV.a, Paskoal III.a eta Kalisto III.a.
* 3. Kanon: Apezpiku izendatua izateko gutxieneko adina hogeita hamar urtekoa eskatzen zen. Artzain-funtzioak betetzeko, aldiz, gutxieneko adina hogeita bost urtekoa zen.
* 4. Kanon: Prelatuen bizimodua mugatzeko neurriak hartu ziren.
* 5. Kanon: Apaizak ezin ziren izendatu haien bizimodua ziurtatzeko baliabideak ez baziren.
* 7. Kanon: Simonia debekatzen zen, hau da, bedeinkapena egiteagatik, hildakoak lurperatzeagatik edo sakramentuak emateagatik dirua eskatzearen ohitura.
* 9. Kanon: Tenpluaren eta Maltaren Orden Militarren baliogabetzea; elizaren arautzetik kanpo gelditzen ziren biak.
* 10. Kanon: Monasterioetan onartua izateko dirua jasotzea debekatuta gelditzen zen. Era horretan onartuak kargurik gabe gelditzera kondenaturik izango ziren.
* 11. Kanon: Nikolaismoa debekatzen zen, hau da, apaizek etxean ezin zituzten emakumeak jaso, ezta ere mojen monasterioetan ibili.
* 18. Kanon: Eliz katedral bakoitzean apaizei eta ikasle pobreei irakasteko maisu bat egon behar zen eta horretarako diru bat ezarri behar zen.
* 19. Kanon: Elizetan eta apaizen baimenik gabe dirua biltzen zutenen eskumikuaren azpian geldituko lirateke.
* 20. Kanon: Zaldun guduak debekatzen ziren.
* 24. Kanon: Sarrazenoei armak saltzea debekatu zen; saltzeagatik zigorra eskumikua zen.
* 27. Kanon: Albitarren eta Valdensenen aurkako gurutzadak deitzen ziren.

## Erreferentziak 
## Kanpo estekak 
* :Laterango III. kontzilioa.
Sarah Churchill (aktorea)

**Sarah Millicent Hermione Touchet-Jesson, Audley baronesa** (**Spencer-Churchill** *jaio zen* ; 1914ko urriaren 7a &nbsp; - 1982ko irailaren 24a) britainiar aktore eta dantzaria izan zen eta Winston Churchillen alaba izateagatik da ezaguna, 1940 eta 1945 bitartean 1951 eta 1955 bitartean lehen ministro izan zena.

## Filmografia 
* ''Who's Your Lady Friend?* (1937)
* *Spring Meeting* (1941)
* *He Found a Star* (1941)
* *Fatal Symphony* (1947)
* *Daniele Cortis* (1947)
* *All Over the Town* (1949)
* *Royal Wedding* (1951)
* *Fabian of the Yard* (1954)
* *Serious Charge'' (1959)

## Kanpo estekak 
* Sarah Churchillen katalogoa (Churchill Archives Centre)
* Imdb
Katuaren eta gurinaren paradoxa

thumb|Katuaren eta gurinaren paradoxa ilustratuta.
**Katuaren eta gurinaren paradoxa** edo **katuaren eta ogi-xerraren paradoxa** bi esaeren konbinazioan oinarritzen da eta era ironikoan egiten den txantxa da. Hauek dira bi esaerak:

* Katuak beti tente erortzen dira
* Gurindun ogi-xigorkiak beti gurinaren aldera erortzen dira

Katu bati gurindun ogi txigortu bat bizkarrean jartzen zaionean eta katua altuera handi batetik erortzen denean sortzen da paradoxa hau.

Michael Davis komikilari eta malabaristak aurkeztu zuen paradoxa honen oinarrizko premisa, 1988ko uztailaren 22an “The Tonight Show Starring Johny Carson” telebistako saioan. 

John Frazee artistak (Kingston, New York) 1993an OMNI aldizkariaren paradoxen lehiaketa irabazi zuen paradoxa hau aurkeztuz. 

## Esperimentua 
Batzuek diote, txantxetan, esperimentu honek grabitatearen kontrako efektua eragingo duela: katua erori eta lurra ukitu baino lehen, mantsotu eta biraka hasiko da, flotazio-egoera konstante batera iritsi arte. Lurra ukitzetik distantzia laburrera geratuko da, abiadura handian biratzen ari den bitartean, izan ere, bai gurina duen ogiaren aldea eta baita katua ere lurreratzen saiatuko dira.

2003ko ekainean, Kimberly Minerrek “Student Academy Award” saria irabazu zuen Perpetual Motion filmagatik. Filma bigarren hezkuntzako bere lagun batek idatzitako artikulu batean oinarrituta zegoen eta artikuluak katuaren eta gurinaren esperimentua aztertzen zuen.

## Errealitatean 
Katuek airean biratzeko gaitasuna dute horrela tente erortzeko, katuen zuzentze erreflexua deiturikoa. Honek, toki altu batetik erorita ere, tente lurreratzea ahalbidetzen die. Ogiak, objektu bizigabea izanik, ez du ez nahi ez ahalmenik bere burua tente lurreratzeko. “Manchester Metropolitan University”-n 100 ogi txigortu bota zituzten laborategi batean, paradoxa hau ikertzeko asmoz. Ogi txigortua gehienetan gurinaren aldera erortzen dela ondorioztatu zuten. Ogi txigortua erortzen den aldi gehienetan, gurina gorantz dagoela erortzen da eta erori ahala, birak ematen ditu. Hori dela eta, mahai gainean gurina goiko aldean zuen ogi txigortua %81eko kasuetan gurina beheko aldera duela eroriko dela dio ikerketa honek.

## Erreferentziak 
## Kanpo estekak
Otsoa eta bildotsa

**Otsoa eta bildotsa** alegia Esopok eginiko alegi bildumako kontakizun labur bat da. 1804. urtean, Bizenta Mogel-ek ipuin onac liburuan euskaratu zituen alegi bidulmen barruan aurki daitekeen alegi bat da hain zuzen ere. Alegia hitzak, engainu esan nahi du eta hori da kontakizun hauetatik atera daitekeen ondorioa. Kontakizunetan gezurraren inguruko hausnarketen ikaskizunak ematen dira.  

Alegietako protagonistak, normalean, animaliak izaten dira. Otsoa eta bildotsaren alegiaren kasuan ere, bi animalien arteko elkarrizketa eta gertaerak kontatzen dizkigu. Normalean, maila ezberdineko animalien artekoak izaten dira. Bertan, engainu, gezur edo iruzur baten egoera kontatzen da.

## Gaia 
**Otsoa eta bildotsa**ren kontakizun labur honetan, otso bat eta bildots bat ibai batetik ura edaten ari dira. Otsoa ibaiaren goiko aldetik ura edaten ari da eta bildotsa, aldiz, beherago. Otsoak bildotsari bere ura lokaztea leporatzen dio nahiz eta ura beregandik bildotsarengadik baino lehenago pasa. Hortaz, ezinezkoa da bildotsak otsoari ura lokaztea. Hortik aurrera, bi animalien arteko harremana, errespetu faltan, larderian eta arrazoirik gabeko erantzun eta ekintzetan oinarrituko da.

## Alegiaren testua 
Otsoa ari zan edaten goiko aldetik, eta bildotsa uraz behetik.

Otsoak, ikusirik hasi zala ura edaten, diotsa:

- Zergatik lohitu didazu ura ni edaten nengoan artean?

Bildotsak erantzun zion pakez:

- Nola diozu hori, zure aldetik badator ibaiko ura ni nagoan beheko aldera?

Otso gaiztoak ez entzuna eginik bildotsaren arrazoi eder isilgarriari, esaten dio:

- Zergatik lotsa galtzen didazu? Zergatik niri gaizki esan? Hori da nagusiago bati bidegabe handia egitea.

Bildotsak diotsa:

- Ez dizut nik lotsarik galdu, ez gaizkirik esan.

Orduan bekoki tximurtu eta begirada haserratu batekin esaten dio otsoak:

- Sei hilabete dira zure gurasoak egin zidala beste horrenbeste.

- Nola izan diteke hori —diotsa bildotsak— geroago jaioa banaiz? Zeri eta zertara

dator hori asmatzea?

- Dan bezela dala, zuk galdu didazu nere lartegia belarra janaz —esaten dio otsoak.

Bildotsak berriz:

- Nola hori ere, hortzak irten ez badidate? Nola jan belarra oi huts eta samurrekin?

Ez zedukanean otsoak zer erantzun arrazoi hain argiei, estalkiak kendurik, diotsa:

- Berritsu zitala, ez dakit zer esan, bai ordea haragi zalea naizela, zure haragia bigun eta samurra dala eta zurearekin afaldu behar dedala.

Hau esanda, harrapatu eta sabeleratu zuen.

## Kanpo estekak 
* Ipuin onac - Euskaltzaindia
74. Oscar Sariak

**74. Oscar Sarien ekitaldia** 2002ko martxoaren 24an Hollywoodeko Kodak Antzokian egin zuten 2001. urtean zinemagintzan egindako lanik onenak saritzeko. Aurkezlea Whoopi Goldberg izan zen eta Estatu Batuetan ABC telebistak eman zuen.

## Sari eta izendapen laburpena 
## Izendapen eta Sariak 
Garaileak letra lodian agertzen dira.

### Ohorezko Oscar Saria 
* **Sidney Poitier**
* **Robert Redford**

## Kanpo estekak
Journal Citation Reports

***Journal Citation Reports*** (***JCR***) Clarivate-ek (lehenago Thomson Reuters-en jabetza intelektuala) argitaratutako urteko argitalpena da. Web of Science-rekin integratu da eta Web of Science-Core Collections webgunetik sartzen da. Natura zientzietako eta gizarte zientzietako aldizkari akademikoei buruzko informazioa ematen du, inpaktu faktoreak barne. *JCR* jatorriz *Science Citation Index-en* atal gisa argitaratu zen. Gaur egun, *JCR*, zerbitzu berezi gisa, *Science Citation Index-etik* eta *Social Sciences Citation Index-etik* bildutako aipuetan oinarritzen da.

## Aldizkariaren oinarrizko informazioa 
Aldizkari bakoitzerako ematen den informazioa honakoa da:

* argitaletxearen oinarrizko informazio bibliografikoa, izenburuaren laburdura, hizkuntza, ISSN
* irakasgaien kategoriak (171 kategoria daude zientzietan eta 54 gizarte zientzietan)

## Aipuaren informazioa 
* Aipuaren oinarrizko datuak:
** urte horretan argitaratutako artikulu kopurua eta
** zenbat aldiz aipatu zituzten aldizkariko artikuluak urtean zehar beren baitako artikuluek eta beste aldizkari batzuek.
* erakusten dituzten taula xehatuak
** zenbat aldiz aipatu zituzten aldizkariko artikuluak urtean zehar beren baitako artikuluek eta beste aldizkari batzuek.
** Urte horretan aldizkarian argitaratutako artikuluez eta beste banakako aldizkari espezifikoez egindako aipamenen kopurua, azken hamar urteetan (20 aldizkari aipatuenak barne)
** Azken 10 urteetan aldizkarian argitaratutako artikuluak urtean zehar banakako aldizkari espezifikoek zenbat aldiz aipatu dituzten (aipamen gehien jasotzen dituzten hogei aldizkariak ematen dira)
* Eta datu horietatik eratorritako hainbat neurri aldizkari jakin baterako: inpaktu-faktorea, berehalakotasun-indizea, etab.

Zientzia eta gizarte zientzietarako edizio bananduak daude; 2013ko zientzien edizioak 8.411 aldizkari ditu eta 2012ko gizarte zientzien edizioak 3.016 titulu ditu. Urte bakoitzeko zenbakia hurrengo urtean argitaratzen da, urteko aipuak argitaratu eta informazioa prozesatu ondoren.

Argitalpena online dago eskuragarri (JCR webgunean), edo CD formatuan (JCR CD-ROM formatuan); jatorrian inprimatuta argitaratu zen, mikrofitxen gainean zehaztutako taulekin.

## Kaleratze egutegia 
Azken urteetan ekainaren erdialdean kaleratu ohi da. Adibidez, 2017ko Citation Reports, 2016ko datuak oinarritzat hartuta, 2017ko ekainaren 14an kaleratu zen  .

## Integrazioak 
2020tik aurrera, Journal Citation Reportsek sarbide irekiko datuetarako beta bertsio bat du, Unpaywall-eko datuak erabiltzen dituena.

## Erreferentziak 
### Iturriak 
* 
* 

## Ikus, gainera 
* Aldizkari zientifikoen sailkapena
* Scopus

## Kanpo estekak 
* webgune ofiziala
* Trebakuntzarako baliabideak *Journal Citation Reports-rako*
Jadav Payeng

**Jadav "Molai" Payeng** (1963an jaioa Majulin) Majuliko naturazale, ekintzaile eta basozain bat da. Jendartean *Indiako Basogizona* izenez ezaguna da. India eta mundu mailan ezaguna eta miretsia bihurtu zen berak bakar-bakarrik urtetan zehar Brahmaputra ibaiaren inguruko hondar-barran zehar zuhaitzak landatu eta zaindu zituelako, hala, inguru mortua baso zabal bat bihurtuz. Basoari Molai basoa izena jarri zaio, bere omenez, eta Assam estatu indiarreko Jorhat hiritik hurbil kokatzen da. Basoak guztira 550 hektarea inguruko azalera du. 2015an Padma Shri saria jaso zuen, Indiako sari zibilen artean laugarren garrantzitsuena. Assamgo Miris tribu indigena batean jaio zen.

## Erreferentziak
Laterango II. Kontzilioa

thumb|Inozentzio II.ak Kontzilioa deitu zuen.
**Laterango II. Kontzilioa** Erroman egin zen, bertako San Joan Laterangoaren basilikan eta hortik izena datorkio. 1139ko apirilaren 4tik 11 arte egin zen. Eliza Katolikoaren arabera, hamargarren Kontzilio Ekumenikoa eta Mendebaldean egindako bigarrena izan zen.

## Historia 
Deialdia Inozentzio II.ak egin zuen. Helburu nagusia, beste gaien artean, Anaklet II.a antipapa kondenatzea zen. Bilkuran mila pertsona inguru bildu ziren.

## Erabaki batzuk 
Hogeita hamar kanon onartu ziren gai desberdinei buruz: simoniaren aurka, lurrukeriaren aurka, penitentzia faltsuak, sakramentuei buruzko erabakiak... Hauek izan ziren nagusiak:
* 4. Kanon: Apezpikuek eta elizgizonek orokorrean janzkera apalagoak erabili behar zituzten, koloreekin eta nabarmenkeriekin eskandalua ez eragiteko.
* 6., 7. eta 11. Kanon: elizgizonen eta emakumeen ezkontzak eta sexu harremanak zigortu behar ziren.
* Lurrukeriaren kondena.
* 10. Kanon: Apezpikuei hamarrenak ordaintzen ez zituzten laikoak ekumikatuak izango ziren. Halaber, laikoen eskuetan zeuden elizak apezpikuei eman behar zieten. Eliz batzuk laikoen eskuetan zeuden apezpikuen eta printzeen eskaintzaren ondorioz.
* Monjeei elizaren ez ziren gaien ikasketak, besteak beste, zuzenbidekoak edo medikuntzakoak, debekatzeko beharra.
* 12. Kanona: Jainkoaren menien aldiak eta luzapenak markatu ziren.
* 14. Kanon: Torneoetan bizitza arriskuan jartzea ez zen onartzen eta zigortzeko, hildakoei kristau-hiletak debekatzen zitzaizkien.
* 20. Kanon: Printzeek eta erregeek juztizia egiterakoan apezpikuen adostasunarekin egin behar zuten.
* 23. Kanon: Arnaldo Bresciakoa eta Pierre De Bruys eskumikatuak izan ziren.
* 25. Kanon: Laikoen eskutik elizgizonek ezin zituzten mozkinak lortu.
* 27. Kanon: Mojek ezin zuten monjeekin batera meza abestu, abesbatza berean abestu.
* 28. Kanon: Elizek ezin zuten apespiku baten dignitatea hiru urte baino gehiago libre utzi aurrekoa hil ondoren.
* 29. Kanona: Kristauen aurka ezin ziren ez arkua, ez balezta, ezta ere habaila erabili.

## Bibliografia 
* R. Foreville: *Histoire des conciles œcumeniques*, 6.liburuki: Lateran I, II, III eta IV (1123, 1139, 1179 eta 1215), éd. de l'Orante, 1984.

## Erreferentziak 
## Kanpo estekak 
* :Laterango II. kontzilioa.
Gap of Dunloe

**Gap of Dunloe**, irlanderaz **Dún Lóich**, literalki *Lóichen Gotorlekua*, euskaraz *Dunloeko Arraila*, Irlandako Macgillicuddy's Reeks mendietan dagoen mendate estu bat da, Kerry konderrian. Kerry konderriko turismogune ospetsuenetako bat da, inguruaren ikuspegi ederrak direla eta.
Post scriptum

***Post scriptum*** latinezko esapide bat da, "Idatzitakoaren ondoren" esan nahi duena. **P.S.** siglekin laburtu ohi da.
 
Eskutitzetan, gutunetan, erabiltzen da, eta hortik batzuetan inportatu egin da posta elektroniko mezuetara, azken hauetan nolabaiteko karga ironikoa hartzen badu ere.

Jendeak eskutitz bat idazteko denbora luzea hartzen zuen garaietan, idazlumak tintan bustitzen ziren garaietan, batzuetan idazleak, gutuna amaitu eta gero, zerbait gehitzeko beharra sentitzen zuen. Orduan, oso ohiko bihurtu zen latinezko esapide hau erabiltzea eta P.S. siglen atzean gutunari testu labur bat gehitzea. Azken testu hauei ere post *scriptum*ak deitzen zitzaien.

Kasu askotan *post data*rekin trukatu daiteke (P.D.,  *post data*; 'Dataren ondoren'), baina honek eskutitz baten amaieran erantsitakoentzat erreserbatzen da, tradizionalki, data eta tokia, non idatzia eta noiz, edukiaren amaieran idazten baitzen.

Hainbat arrazoi zeuden gehikuntza bat zuzenketa bat baino nahiago izateko. Idazlanak eskuz edo idazmakinaz egiten ziren bitartean, ekonomia arrazoi nahiko egon zitekeen kasu askotan, denbora asko aurreztu zitekeen sistema honekin. Idazki elektronikoen aroan, ordea, testuaren gorputza aldatzea hain erraza denean, molde klasiko hau mantentzeko dagoen arrazoi nagusia bere jatorrizko forma gordetzea da, eta kultismotzat jo daiteke. Horrela, elkarrizketa klasikoaren arauak mantenduz, datu edo argudioren bat gehitu daiteke. Formula hori justifikatzen da, halaber, egileak mezuaren gai nagusiarekin zuzenean lotuta ez dagoen informazioren bat sartu nahi duenean. Digresio bat egiteko edo. Gai nagusitik aldentzeko edo gutunaren tonua aldatzeko. (Esate baterako, gutun formal bateko P.S. batean testu ludikoago bat gehitu daiteke).

## Ikus, gainera 
* *Nota Bene*.
* *Post data*.
Gorka Orive

**Gorka Orive Arroyo** (Gasteiz, 1976ko irailaren 9a) arabar farmazialaria eta Euskal Herriko Unibertsitateko irakaslea da. Farmazian doktorea da.

## Bizitza 
2003an doktoratu zen. Doktore-tesia, *Optimización tecnológica de la microencapsulación de células con fines terapéuticos* izenburukoa, José Luis Pedraz Muñozen eta Rosa María Hernández Martínezen zuzendaritzapean egin zuen.

## Erreferentziak
Vin Mariani

**Vin Mariani** (euskaraz, **Mariani ardoa**) koka-ardo bat eta patentatutako botikabat zen, 1860ko hamarkadan Angelo Marianik, Korsikako kimikari batek sortua. Mariani kokaren ahalmen mediko eta ekonomikoarekin interesatu zen Paolo Mantegazzaren kokaren eraginei buruzko artikulua irakurri ondoren. 1863 eta 1868 bitartean, *Vin Tonique Mariani (à la Coca du Pérou)* izeneko koka ardoa merkaturatzen hasi zen, Bordeleko ardoarekin eta koka hostoekin egiten zena.

Ardoaren etanola disolbatzailea zen eta kokaina koka hostoetatik ateratzen zuen, edariaren efektua aldatuz. Jatorrian 6 mg kokaina zuen ardo ontza likidoko (211,2 mg/L), baina esportatu behar zen Vin Marianik 7,2 mg zituen ontza bakoitzeko (253,4 mg/L). Marianik Europako ospetsu askoren testigantzak eskatu zituen, errege familia, politikari, artista, idazle eta beste izen ezagun batzuetako kideak barne, eta egunkari eta aldizkarietan berriz inprimatu zituen, iragarki gisa. Testigantza horietako lau mila baino gehiago bildu zituela adierazi zuen.

Leon XIII.a aita santua eta geroago San Pio X.a Vin Marianiren edaleak ziren. Leon Aita Santua poster batean agertu zen ardoaren alde, eta Vatikanoaren urrezko domina bat eman zion Marianiri sortzeagatik. Thomas Edisonek luzaroago esna egoten laguntzen ziola esan zuen. Ulysses S. Grantek Vin Mariani edan zuen bere memoriak idazten zituen bitartean. Jules Méline Frantziako lehen ministroak edan zuen ardoa, alkoholaren aurkakoa izan arren.

Vin Marianiren alde agertu ziren beste ospetsu batzuk, Kyrle Bellew, Émile Zola, Victorien Sardou, Henri Rochefort eta Charles Gounod dira, guztiak, Vin Marianiren iragarki bezala agertu ziren lekukotzak idatzi zituztenak. Aktore, dantzari eta abeslariek, besteak beste, Adelina Patti, Emma Albani, Sarah Bernhardt, Emma Eames, Rosita Mauri, Lillian Russell, Emma Juch, Louise Paullin, Zélie de Lussan, Marie Tempest, Madeleine Lucette Ryley eta Augusta Holmèsek ere Vin Mariani babestu zuten inprimatutako testigantzetan.

## Coca-Colari eragina 
Vin Mariani, dirudienez, 1885eko John S. Pembertonen koka ardoaren inspirazioa izan zen, Pemberton's French Wine Cocaren sorreran. Pembertonen errezeta Vin Marianirenaren oso antzekoa zen, koka hostoak barne. Soilik Afrikako kola-hurra, edariaren kafeina-iturria, sartzeagatik bereizten zen. Urte horretan, Atlantak eta Fulton konderriak (Georgia) debeku legedia onartu zutenean, Pembertonek bere Wine Coca frantsesaren bertsio karbonatatu eta alkoholgabea garatzen erantzun zuen. Coca-Cola deitu zion edari birformulatuari, bere osagai estimulatzaileengatik, koka hostoengatik eta kola-intxaurrengatik.

## Erreferentziak 
## Kanpo estekak
Florian Schneider

**Florian Schneider-Esleben** (Öhningen edo Düsseldorf, 1947ko apirilaren 7a - Düsseldorf, 2020ko apirilaren 21a) alemaniar musikaria, *Kraftwerk* taldeko kide sortzailea. 1970ean sortu zuen taldea bere lagun Ralf Hütterekin. Bere instrumentu nagusia txirula zen, baina biolina, gitarra elektrikoa eta sintetizadoreak ere jotzen zituen. 2008an taldea utzi zuen.

## Erreferentziak 
## Kanpo estekak
Lilleko Unibertsitatea

**Lilleko Unibertsitatea** () Hauts-de-Franceko hiriburuaren goi hezkuntza eta ikerkuntzaren zentroa da, 75.000 ikasle baino gehiago dituena. Sei campus ditu.

## Kanpo estekak 
* Unibertsitatearen webgunea
Eusko Ikaskuntza-Laboral Kutxaren Gazte Saria

**Gazte Saria** Eusko Ikaskuntza eta Laboral Kutxaren artean sortu zuten 2019an humanitate, kultura, arteak eta gizarte zientzien alorretan lanean ari diren gazte norbanako edo taldeen lanak saritzeko.

## Sarituak 
* Ane Zulaika (2021)
* Alexander Gurrutxaga eta Joana Otxoa de Alaiza (2020)
* Aizpea de Atxari (2019)

## Erreferentziak 
## Kanpo estekak 
* Webgune ofiziala
Aix-Marseillako Unibertsitatea

**Aix-Marseillako Unibertsitatea** () Provence-Alpes-Côte d'Azurko hiriburuaren goi hezkuntza eta ikerkuntzaren zentroa da, 70.000 ikasle baino gehiago dituena. 2012an sortu zen aurreko hiru unibertsitate elkartuz.

## Kanpo estekak 
* Unibertsitatearen webgunea
Estrasburgoko Unibertsitatea

**Estrasburgoko Unibertsitatea** () Alsaziako hiriburuaren goi hezkuntza eta ikerkuntzaren zentroa da, 50.000 ikasle baino gehiago dituena. 1538an Johannes Sturm pedagogo protestantearen eraginari esker sortua, 1968ko Maiatzaren ondorioz banatu zuten baina 2009an berriro birbateratu zuten.

## Kanpo estekak 
*  Unibertsitatearen webgunea
Montpellierreko Unibertsitatea

**Montpellierreko Unibertsitatea** () Héraulteko hiriburuaren goi hezkuntza eta ikerkuntzaren zentroa da, 47.000 ikasle baino gehiago dituena. 1289an jada sortua, hainbat gertaeren ondorioz 2015ean birsortu zuten.

## Kanpo estekak 
*  Unibertsitatearen webgunea
Nantesko Unibertsitatea

**Nantesko Unibertsitatea** () Pays de la Loireko hiriburuaren goi hezkuntza eta ikerkuntzaren zentroa da, 37.000 ikasle baino gehiago dituena. 1460an Frantzisko II.a Bretainiakoak sortua, hainbat gertaeren ondorioz 1961ean birsortu zuten.

## Kanpo estekak 
*  Unibertsitatearen webgunea
Gordailu digital

**Gordailu digital,** **eduki biltegi** edo **biltegi digital**  bat eduki digitalizatuak eskaintzen dituen web gune edo web plataforma bat da. Ikus: Eduki biltegi.
Habanako Unibertsitatea

**Habanako Unibertsitatea** () Kubako hiriburuaren goi hezkuntza eta ikerkuntzaren zentroa da, 24.000 ikasle baino gehiago dituena. 1728an domingotarrek sortua, herrialdeko unibertsitaterik antzinena da.

## Kanpo estekak 
*  Unibertsitatearen webgunea
Gesualdo Bufalino

**Gesualdo Bufalino** (Comiso, 1920ko azaroaren 15a - Vittoria, 1996ko ekainaren 14a) italiar idazlea izan zen. Sizilian jaio zen, literatura ikasi zuen eta irakasle lanetan aritu zen. Bigarren Mundu Gerran borrokatu zuen eta alemaniarrek harrapatu zuten, ihes egitea lortu zuen arren. Bere lagun Leonardo Sciascia idazle bezala arrakasta lortzen lagundu zion. Auto-istripu batean hil zen.

## Lanak 
### Eleberriak 
* ''Diceria dell'untore* (1981)
* *Argo il cieco ovvero i sogni della memoria* (1984)
* *Le Menzogne della notte* (1988) (*Gaueko gezurrak*, Josu Zabaletaren itzulpena, Euskadi Saria Itzulpengintza)
* *Qui pro quo* (1991)
* *Tommaso e il fotografo cieco* (1996)

### Ipuin bildumak 
* *Il vecchio e l'albero* (1984)
* *La bellezza dell'universo* (1986)
* *L'uomo invaso e altre invenzioni* (1986)
* *Calende greche* (1990),

### Olerkiak 
* *L'amaro Miele"" (1982)
* ''Museo d'ombre* (1982)

### Beste argitalpen batzuk 
* *Cere perse* (1985)
* *La luce e il lutto* (1988)
* *Bluff di parole* (1994)
* *Verga e il cinema. Con una sceneggiatura verghiana inedita di Cavalleria rusticana'' (1996)
ZIP (konpresio formatua)

Informatikan, **ZIP** galerarik gabeko konpresio-formatua da, dokumentuak, irudiak edo programak konprimitzeko oso erabilia.

Programa askok, komertzialek zein libreek, erabili egiten dute, eta erabilera ohikoagoa ahalbidetzen dute.

## Erreferentziak 
## Kanpo estekak 
* http://www.bbsdocumentary.com/research/CONTROVERSY/LAWSUITS/SEA/baker.html
* http://www.esva.net/~thom/philkatz.html
* https://web.archive.org/web/20070513041250/http://www.info-zip.org/pub/infozip/doc/
* https://groups.google.com/forum/#!msg/comp.sys.ibm.pc/0tun_9sqKYU/06lC8TKaXLcJ
Clarivate

**Clarivate** Filadelfian eta Londresen oinarritutako konpainia da, 2016an sortua, Onex Corporation-ek eta Baring Private Equity Asia-k Thomson Reuters-en Jabetza Intelektuala eta Zientzia negozioak eskuratu ondoren. 2019ko maiatzaren 13an, Clarivate Churchill Capital-ekin batu zen.

Clarivate-k bere harpidetzan oinarritutako zerbitzuen bilduma bat du eta gehienbat analisietara bideratuta dago, besteak beste, ikerketa zientifiko eta akademikoak, patentearen adimen eta betetze estandarrak, farmazia eta bioteknologia adimendun marka erregistratua, domeinua eta marka babestea barne. Zerbitzuen artean, Web of Science, Cortellis, Derwent, Derwent World Patents Index, CompuMark, MarkMonitor, Techstreet, Publons, EndNote, Kopernio, eta ScholarOne.

2019ko maiatzaren 13an, Clarivate Churchill Capital-ekin batu zen. Churchillen zuzendari nagusia, Jerre Stead (IHS Markit-en aurreko presidente eta zuzendari nagusia) Clarivateko presidente exekutiboa bihurtu zen.

## Erreferentziak
Thomson Reuters

**Thomson Reuters** informazio enpresa bat da, The Thomson Corporation-ek Reuters 2008ko apirilaren 17an erosi zuenean sortua. Thomson Reutersen akzioek Torontoko Burtsan (TSX: TRI) eta New Yorkeko burtsan (NYSE: TRI) kotizatzen dute. Egoitza operatiboa Midtown Manhattanen dago, New Yorken. Thomson Reutersek 93 herrialdetan lan egiten du eta 50.000 langile baino gehiago ditu.

## Erreferentziak 
## Kanpoko estekak 
* Webgune ofiziala
* Webgune ofiziala gaztelaniaz
* Reuters Interactive BTX Enterprise-k bultzatuta
Ilusioaren ordaina

***Ilusioaren ordaina*** Laura Mintegik argitaratuko liburua da Egileak liburu kolektiboetan beste zenbait ipuin idatzi zuen arren, hauxe da bere ipuin bilduma bakarra.

## Erreferentziak 
## Kanpo estekak
The Thomson Corporation

**The Thomson Corporation** munduko informazio enpresa handienetako bat zen. Thomson aktiboa izan zen finantza zerbitzuetan, osasunean, zuzenbidean, zientzietan eta teknologia-ikerkuntzan, zergetan eta kontabilitatean. Konpainiak bost segmentu zituen: Thomson Financial, Thomson Healthcare, Thomson Legal, Thomson Scientific eta Thomson tax & Accounting.

2007ra arte, The Thomson Corporation munduko hezkuntzako goi mailako testuliburuen, informazio akademikoko soluzioen eta erreferentziazko materialen hornitzaile nagusienetako bat izan zen. 2006ko urriaren 26an, Thomsonek Thomson Learning aktiboen salmenta proposatu zuen. 2007ko maiatzean, Thomson Learning Apax Partners-ek eskuratu zuen eta uztailean Cengage Learning izena hartu zuen. Ondoren, 2007ko urriaren 15ean, Educational Testing Service (ETS), mundu mailako ikerketaren eta ebaluazioaren arloko liderrak, Thomson Prometric erosketa burutu zuen. Thomsonek mundu osoko 135 herrialdetako test zentroen sarea saldu zuen, 435 milioi dolarretan. Prometric ETSren jabetzakoa den filiala da orain. 

2007ko maiatzaren 15ean, Thomson Corporation-ek Reuters-ekin akordioa lortu zuen bi konpainiak bateratzeko, 17,2 mila milioi dolarreko balioa zuen operazioa. 2008ko apirilaren 17an, enpresa berria Thomson Reuters izenarekin sortu zen. Thomson Reuters buru berria Tom Glocer da, Reuters-eko buruzagi ohia.

Ofizialki Kanadako konpainia izanik, Thomson Stamford-en (Connecticut) zuen egoitza operatiboa, baina Kanadako jabetzakoa izan zen.

## Erreferentziak 
## Kanpo estekak 
* Thomson Corporation - Webgune ofiziala
:* Thomson Corporation eta Thomson familiaren historia

### Enpresako Zerbitzuak eta Webguneak 
* Thomson West
* Thomson Financial
* Thomson Tax and Accounting
* Thomson Course Technology, Division of Thomson Learning
* Thomson Delmar Learning, Division of Thomson Learning
* Thomson Gale, Division of Thomson Learning
* Thomson Wadsworth, Division of Thomson Learning
* Thomson Heinle, Division of Thomson Learning
* Thomson South-Western, Division of Thomson Learning
* Thomson Prometric
* Thomson NETg
* Thomson Elite
* Thomson Healthcare
* Thomson Carswell
* Thomson Scientific
* Thomson Investment Management News
* FindLaw - Doako informazio juridikorako webgunea - http://www.findlaw.com/
* AccessMyLibrary - Thomson datu-baseko edukirako sarbidea liburutegi publikoetarako eta ikastetxeetarako
* Goliath - enpresentzako informazio baliabideak
* WiseTo Social Issues - gai sozialen erreferentzia gune berria
Antonio Basagoiti Arteta

**Antonio Basagoiti Arteta** (Getxo, Bizkaia, 1848ko urriaren 22-Madril, 1933ko urtarrilaren 17) euskal jatorria zuen enpresari eta bankaria izan zen.

## Biografia 
Cádizen bertako Merkataritza Eskolan ikasi zuen. Mexikora emigratu zuen eta han negioetan aberastu zen. Mota askotako negozioetan aritu zen: oihal-industian, burdinbideetan, burdingintza, finantziazioan... 1900. urtean iberiar penintsulara itzuli zen eta Banco Hispano Americano sortu zuen; berarekin batera Bruno Zaldo Rivera, Luis Ibáñez Posada eta Florencio Rodríguez Rodríguez aritu ziren. Banketxe horren presidentea izan zen 1901tik 1933 arte. Ondoren, bere semea, Juan Antonio Basagoiti Ruiz, 1961tik 1968ra, banketxearen presidentea ere izan zen. Algortako Trinitarioen elizan lurperatu zuten.

## Erreferentziak 
## Kanpo estekak 
* :Espainiako Errege Historiaren Akademiaren webguneko biografia.
Dimitar Zograf

**Dimitar Hristov** () 1796-1860, **Dimitar Zograf** gisa ezagunagoa (), Bulgariako margolaria izan zen. Bereziki ikonoak eta muralak egin zituen.

## Biografia 
Dimitar Hristov Samokoven jaio zen, Hristo Dimitrov-en semea eta Zahari Zografen anaia nagusia zen. Aitak ikonografia irakatsi zion bere tailerrean. Aita 1819an hil zen eta, orduan, Dimitarrek, ordurako oso margolari ezaguna, aitaren tailerraren zuzendaritza hartu zuen. Ordutik, aita zituen bezeroak hartu zituen: monasterioak eta arkitekto ezagunak. Dimitarrek Zahari anaia txikiari irakatsi zion, ia aita baten gisa, 1830 arte. 1822an Dimitar Zograf Hristiyaniya-rekin ezkondu zen; zazpi seme-alabak izan zituzten: Zafir (1823), Nikolas (1828), Atanas (1831), Zahari (1834), Ivan (1840), Domna (1843) eta Paul (1847). Horietatik lau aitaren tradizioa jarraituko zuten, ikonografoak izanik; ezagunean Zafir izango zen, Stanislav Dospevski izenarekin ezaguna.

Dimitarrek bere lanak ez zituen sinatzen. Hara ere, identifikatzeko ez dira zailak zeren eta haien kalitatea nabaria baita. Zaharirekin batera Rilako monasterioa, Bulgariak handiena, apaindu zuen.

## Iruditegia 

Image:
Troeruchitsa_D.Zograph.jpg|*Troeruchitsa* ikonoa.
Zahari_Zograf_-_Portret_na_Hristiania_Zografska.jpg|*Zahari Zografen erretratua*.
Archangels_Chapel_in_Rila_Monastery_Anastasia_of_Tarnovo_and_Paraskeva_of_Tarnovo_-_1845.jpg|Rilako monasterioaren freskoa.

## Erreferentziak 
## Ikus, gainera 
* Zahari Zograf

## Kanpo estekak
Conor Pass

**Conor Pass** edo **Connor Pass**, irlanderaz **An Chonair**, Irlandako Dingle penintsulan dagoen mendate bat da, Kerry konderrian. Bertatik R560 asfaltatutako errepidea igarotzen da. 456 metroko garaiera du.

Dingle penintsularen hego-mendebaldean dagoen Dingle udalerria eta ipar-ekialdeako Cé Bhréannain eta Castlegregory udalerriak elkarlotzen ditu.
Martin Txipia

**Martin Txipia** nafar erregeorde edo tenente bat izan zen XII. mende amaieran eta XIII.aren hasieran. Zintzo aritu zen Nafarroako erregearen zerbitzura epe aztoratu horretan, eta lehen eskutik hartu zuen parte Nafarroako Erresumaren 1199-1200eko inbasioko borroketan, Gasteizen defentsan, zehatz esateko. 1189. urtean agertzen da aipatuta lehen aldiz. Gaztelar inbasioaren ondoren, Nafarroa subiranoaren beste posizio batzuen buru agertzen da.

## Bortuz Harunzko Lurraldeko tenente 
1189tik, Donibane Garaziko posizioaren burua zen, Antso VI.a *Jakintsua*k gotorlekuaren arduradun (tenente) jarrita. Rokabrunako tenentea (erregeordea) ere izan zen 1194ko urtarriletik, Antso VII.a erregeak izendatuta. Ordurako militar zaildua zen, Eneko Almorabiten zaldun lanetan aritu ondoren.

1194ean nafarrek Donibane Garazi erresumara gehitu zuten, Akitaniako Dukerriarekin (Ingalaterrako Erresumarekin) auzi irekia zegoen unean; izan ere, Rikardo Lehoi Bihotzek lurralde osoa Berengelaren doteari zegokiola zioen unean eta, beraz, Akitania eta, bide batez, Ingalaterrako Koroaren jabetzakoa zela.
thumb|255x255px|Donibane Garaziko harresi tartea

## Gasteizko tenente Gasteizko setioan 
Lau urte geroago, 1198an, Nafarroako erregeak Gasteiz esleitu zion erregeorde lanetan, postu horretan Petri Remiritzi errelebua hartuz. Alfontso Errandoitz Gendulaingoa zebilen orduan Gasteizko gobernari, eta bete-betean egokitu zitzaien biei Nafarroa inbaditzeko gaztelar eraso eta setioari aurre egitea, 1199ko ekainaren 5ean edo lehenago hasia. Zazpi hilabetez erasotzaileei tinko eutsi ondoren, Martin Txipiak eta beste gasteiztarrek Antso VII.aren gorazarrea jaso zuten, baita baimena ere hiribildua Alfontso VIII.aren tropei errenditzeko, 1200eko urtarrilaren 25ean.

Luis Javier Fortun EHUko historia irakaslearen arabera, Antso nafar erregeak haren lana ontzat jo zuen, hurrengo urteetan beste nafar herrien buru jarri baitzuen: Mendigorria, Artaxoa, Miranda, Azagra eta Milagro.

## Erreferentziak 
## Bibliografia 
*
Scopus

**Scopus** aldizkari zientifikoko artikuluen laburpen eta aipamenen datu base bibliografikoa da. Nazioarteko 5.000 argitaletxe baino gehiagoren 18.000 izenburu biltzen ditu. Zientzia, teknologia, medikuntza eta gizarte zientzietako arloetako, arteak eta giza zientziak barne, 16.500 aldizkarien parekoen ebaluazioa egin ditu.  Elsevier-k argitaratzen du eta harpidedunentzako eskuragarri dago sarean. Scopus-eko bilaketek web orrialde zientifikoen bilaketak Scirus-en bidez, Elsevier-ren bidez ere, eta patenteen datu-baseak erabiliz biltzen dituzte.

Scopus-ek egileen profilak ere eskaintzen ditu afiliazioak, argitalpen kopurua eta horien datu bibliografikoak, erreferentziak eta argitaratutako dokumentu bakoitzaren aipamen kopuruaren xehetasunak. Alerta-sistemak ditu, izena ematen duenari profil bateko aldaketak jarraitzeko aukera ematen diotenak. *Scopus Author Preview* aukera erabiliz, egilearen arabera bila dezakezu, afiliatuaren izena mugatzaile gisa erabiliz, egilearen identifikazioa egiaztatu eta egilearen orrialdean aldaketak abisatuko dizkizun jakinarazpen automatikoko sistema jarri RSS edo posta elektroniko bidez .

## Edukien integrazioa 
*Scopus TopCited* aukerak azken 3, 4 edo 5 urteetan gai jakin bati buruz gehien aipatutako 20 artikulu aipagarrienen berrikuspen azkarra eskaintzen du Scopus-ek biltzen dituen argitalpen guztietan. Gehien aipatutako artikuluen datuak Scopus integrazio programaren barruan dagoen aplikazio informatiko bat erabiliz atera dira.

## Erreferentziak 
## Ikus, gainera 
* Datu base akademikoak eta bilatzaileak
* Datu base bibliografikoa
* Aipuen indizea
* SEDICI

## Kanpo estekak 
* Elsevier-en Scopus Informazio orria
* Scopus datu-basea
* Egilearen aurrebista
* Web of Science, Scopus eta Google Scholar-en aipamenen kopurua alderatzea, Medikuntza Orokorreko aldizkarietan argitaratutako artikuluen artean .JAMA 2009; 302 (10): 1092-1096.
Kanaleko Uharteak (Kalifornia)

**Kanaleko Uharteak**,  eta  edo *Islas del Canal*, AEBetako Kalifornia estatuan dagoen uhartedi bat da, Hegoaldeko Kaliforniako kostaldean.

Uhartedia zortzi uharte hauek osatzen dute: San Miguel, Santa Rosa, Santa Cruz, Anacapa, Santa Barbara, San Clemente, San Nicolás eta Santa Catalina, bai eta Prince eta Sutil uhartetxoak ere.

Horietako bost uharte Kanaleko Uharteen Parke Nazionalaren barnean daude.
Hanna Reitsch

**Hanna Reitsch** (Hirschberg, 1912ko martxoaren 29a - Frankfurt, 1979ko abuztuaren 24a) alemaniar hegazkinlaria izan zen. Berak eta Melitta von Stauffenbergek nazien garaiko ia hegazkin guztiak probatu zituzten. Hegaldiko altitudearen eta planeagailuko iraupenaren errekor asko ezarri zituen. 1933an hasi zen hegan egiten eta 1935ean proba-pilotu bihurtu zen. Hegan egiten zuen trebetasunak, fotogeniak eta publizitate-nahiak propaganda naziaren izar bihurtu zuten. Proba-pilotu bezala Junkers Ju 87an, Stukan eta Dornier Do 17an egin zuen egan. Gerraren azken egunetan Adolf Hitler ikusi zuen Berlingo bunkerrean. Gerra ostean, hegan egiten jarraitu zuen. 1962 eta 1966 artean Ghanan bizi izan zen eta Kwame Nkrumahren gubernurako lan egin zuen.

## Idazlanak 
* *Fliegen, mein Leben* (Autobiografia)
* *Ich flog für Kwame Nkrumah*
* *Das Unzerstörbare in meinem Leben*
* *Höhen und Tiefen. 1945 bis zur Gegenwart*

## Bibliografia 
* Rieger, Bernhard. "Hanna Reitsch (1912–1979): The Global Career of a Nazi Celebrity." *German History* 26.3 (2008): 383-405.
* Mulley, Clare. "The Women Who Flew for Hitler: A True Story of Soaring Ambition and Searing Rivalry." in *German History* (2017)
Enemy of the State (filma)

***Enemy of the State*** (euskaraz *Herriaren Etsai*), 1998ko Tony Scott ingelesezko ekintza thriller film bat da. Will Smith, Gene Hackman, Jon Voight, Lisa Bonet, Gabriel Byrne, Dan Butler, Loren Dean, Jake Busey, Barry Pepper eta Regina King aktoreek antzeztu zuten.

## Argumentua 
Robert Clayton Deanen (Will Smith) eskuetara AEBetako Kongresuko Phil Hammersley (Jason Robards) kidearen hilketaren irudiak dituen bideo zinta bat iristean bere familia bizitza zoriontsua eta abokatu ibilbide arrakastatsua arriskuan egongo dira, hilketa horretan Segurtasun Agentzia Nazionaleko Thomas Reynolds (Jon Voight) buruzagiaren agindupeko agenteek partehartu dutela agertzen baita.

## Aktoreak 
* Will Smith: Robert Clayton Dean
* Gene Hackman: Edward "Brill" Lyle
* Jon Voight: Thomas Brian Reynolds
* Regina King: Carla Dean
* Loren Dean: Loren Hicks
* Jake Busey: Krug
* Barry Pepper: David Pratt
* Jason Lee: Daniel Leon Zavitz
* Gabriel Byrne: Fake Brill
* Lisa Bonet: Rachel F. Banks
* Jack Black: Fiedler
* Jamie Kennedy: Jamie Williams
* Scott Caan: Jones
* James LeGros: Jerry Miller
* Stuart Wilson: Sam Albert kongresista
* Ian Hart: John Bingham
* Jascha Washington: Eric Dean
* Anna Gunn: Emily Reynolds
* Grant Heslov: Lenny
* Bodhi Elfman: Van
* Dan Butler: Shaffer, NSAko almirantea
* Jason Robards: Phillip Hammersley kongresista *(krediturik gabe)*
* Seth Green: Selby *(krediturik gabe)*
* Tom Sizemore: Paulie Pintero buruzagia *(krediturik gabe)*
* Philip Baker Hall: Mark Silverberg *(krediturik gabe)*

## Kanpo estekak 
* IMDBko fitxa irakurgai
Bandera altxatzen Muga Hirukoitzean

***Bandera altxatzen Muga Hirukoitzean*** 1945eko apirilaren 27an egindako argazki historiko bat da. Finlandian Bigarren Mundu Gerraren azken egunean egin zen. Finlandiako Armadako patruila batek, Infanteriako 1. Errejimenduak egin zuen Norvegia, Suedia eta Finlandiaren arteko Eskandinaviako Muga Hirukoitzan egin zuen, Alemania Naziaren azken tropek Finlandia utzi zutela ospatuz. Argazkia Väinö Oinonen koronelak egin zuen. Finlandian Bigarren Mundu Gerraren sinbolo garrantzitsua da.

## Erreferentziak 
## Kanpo estekak
Antonio Basagoiti

**Antonio Basagoiti** izan daiteke:
* Antonio Basagoiti Arteta (1848-1933), enpresaburua
* Antonio Basagoiti García-Tuñón (1942-), bankaria
* Antonio Basagoiti Pastor (1969-), politikaria eta bankaria
Antonio Basagoiti García-Tuñón

**Antonio Basagoiti García-Tuñón** (Madril, ) euskal jatorria zuen enpresari eta bankari espainiarra da.

## Biografia 
Antonio Basagoiti Arteta Iberdrolaren eta Banco Hispano Americanoren sortzailearen birbiloba da eta ibilbide profesional luzea du enpresaren munduan.

Zuzenbidean lizentziaduna da Madrilgo Complutense Unibertsitatean, "Honorary Degree" enpresen Administrazio eta Zuzendaritzan ESERP Unibertsitate Fundazioan, eta abokatua Madrilgo Abokatuen Elkargoan. 2010ean, Banestoko presidente izendatu zuten, ordura arte presidente izan zen Ana Botín joan ondoren. Era berean, Unión Fenosako presidentea izan da eta baita hainbat enpresatako Administrazio Kontseiluko kide ere.

Antonio Basagoiti Pastor Euskadiko Alderdi Popularreko presidente ohiaren aita da.

## Kanpo estekak
Roger Saubot

**Roger Saubot** (Biarritz,  - Paris, ) lapurtar arkitektoa izan zen. 1979 eta 1985 artean Mutuelle des Architectes Françaisko presidentea izan zen. Parisen, Tour Michelet, Tour TF1 eta Tour Cèdre eraiki zituen.

## Kanpo estekak
Jesús Yagüe

**Jesús Yagüe Aretxabaleta** (Portugalete,  - Madril, 2021eko martxoaren 31) bizkaitar zinema zuzendari eta gidoilaria izan zen, telebistan ere aritutakoa.

## Filmografia 
### Zinema 
### Telebista 
## Kanpo estekak
Thomas Dos Santos

**Thomas Dos Santos** (Baiona, ) lapurtar futbolaria da, portugaldar jatorrikoa. Puntaerdi moduan aritzen da. Angeluko Isatsak eta Aviron Bayonnais taldeetan ibili da.
## Estatistikak 
*2021eko maiatzak 18an eguneratua. Datu ofizialak.*

## Kanpo estekak
Vicente Luis Lapatza

**Vicente Luis Lapatza Tineo** (Erandio,  - 2008ko urtarrilaren 20a) bizkaitar futbolaria izan zen, atezain moduan aritu zena.

## Ibilbidea 
## Erreferentziak 
## Kanpo estekak
Rafael Eguskiza

**Rafael Eguskiza** edo **Rafael Eguzkiza** izan daiteke:
* Rafael Eguskiza Aurrekoetxea (1912-1981) futbolaria;
* Rafael Eguskiza Basterra (1935-2017) belar hockey jokalaria.
Rafael Eguskiza Aurrekoetxea

**Rafael Eguskiza Aurrekoetxea** (Erandio, -Mexiko Hiria, ) bizkaitar futbolaria izan zen, atezain moduan aritu zena. Gerra Zibilean Euzko Jaurlaritzak antolatutako Euskal Herriko futbol selekzioan izan zen.

## Ibilbidea 
## Kanpo estekak
Santiago Bidea (argipena)

**Samtiago Bidea** izenak hainbat adiera du:

* **Donejakue bidea**, erromes kristauen bidea Europan. Ikus baita ere Donejakue bidea Euskal Herrian.
* **Esne Bidea** galaxiari esateko modu tradizional bat.
Jon González Díez

**Jon Aingeru "Peli" González Díez** (Sestao, ) bizkaitar futbolari ohi eta entrenatzailea da, aurrelari moduan aritu zena.

## Ibilbidea 
## Kanpo estekak
Ramón Mendizabal

**Ramón Mendizabal Ametzaga** (Santurtzi, -Badajoz, ) bizkaitar futbolaria izan zen, erdilari moduan aritu zena. Gerra Zibilean altxatuek armadara deitu eta hegazkin istripu batean hil zen.

## Ibilbidea 
## Kanpo estekak
Felix Zubizarreta

**Felix Zubizarreta Ezpeleta** (Bilbo,  - Caracas, 1943) bizkaitar futbolaria izan zen, aurrelari moduan aritu zena. Gerra Zibilean Venezuelara erbesteratua, Jon Ugutz Zubizarreta eta Iker Zubizarretaren aitona izan zen.

## Ibilbidea 
## Kanpo estekak
Sergio Castel

**Sergio Castel Martínez** (Arteaga, Bizkaia, ) Euskal Herritar futbolaria da.

## Biografia 
Aurrelari moduan aritzen da. Madrilen hazia, Osasuna Promesasen jokatu zuen.

## Kirol Ibilbidea 
*2025eko ekainaren 5ean eguneratua. Datu ofizialak.*

## Erreferentziak 
## Kanpo estekak 
* Sergio Castel
Klabat mendia

**Klabat mendia** (*Gunung Klabat*) Sulawesi uhartean dagoen sumendia da. Minahasa penintsularen ipar-mendebaldean dago, Indonesian.  Gailurrean 170 × 250 m-ko zabalera duen kraterrean aintzira dago. Ez dago sumendiaren erupzio historiko baieztaturik. 1683an gertatu zen erupzio baten berri eman zen baina, antza, Tongkoko sumendiarena izan zen eta ez Klabatekoa. Bere altura 1995 metrokoa da.

## Erreferentziak 
## Kanpo estekak